L'article 54 de la Llei 11/1983, de 25 d'agost, de reforma universitària, estableix que les taxes acadèmiques dels estudis que condueixen a l'obtenció d'un títol universitari oficial, les fixarà la comunitat autònoma dins els límits que estableix el Consell d'Universitats.
La Llei 15/1997, de 24 de desembre, de taxes i preus públics de la Generalitat de Catalunya, atorga la consideració de preus públics als referits a l'ensenyament universitari, els quals han de ser aprovats mitjançant decret del Govern de la Generalitat.
Per tant, cal fixar el preu del crèdit de tots els estudis universitaris oficials que s'imparteixen en les universitats públiques de Catalunya, així com dels altres serveis acadèmics, atenent el que estableix l'Acord del Consell d'Universitats de 17 de maig de 2000 sobre el límit de preus per a estudis conduents a títols universitaris oficials per al curs 2000-01.
Així mateix, pel que fa als centres docents adscrits, el Decret determina el percentatge sobre els preus públics dels ensenyaments que s'ha d'abonar en concepte de tutela acadèmica, sens perjudici de les compensacions que per altres conceptes s'hagin acordat, en el marc del conveni d'adscripció, entre el centre docent i la universitat a la qual estan adscrits, d'acord amb el que preveu l'article 3.2 del Decret 390/1996, de 2 de desembre, de regulació del règim d'adscripció a universitats públiques de centres docents d'ensenyament superior.
Aquest Decret fixa també els preus de la prestació de serveis acadèmics universitaris dels estudis universitaris oficials que ofereix la Universitat Oberta de Catalunya realitzats al seu campus principal i vinculats al Contracte Programa signat amb el Departament d'Universitats, Recerca i Societat de la Informació, la qual ha d'aplicar els preus fixats pel Govern segons preveu la Llei 3/1995, de 6 d'abril, sens perjudici que en el seu àmbit, atesa la seva formulació jurídica, i les seves particularitats metodològiques, aquesta fixi la contraprestació pels materials didàctics i serveis específics d'acord, a més, amb la seva normativa acadèmica.
Per a la determinació dels preus de la prestació de serveis acadèmics universitaris, atès l'aspecte diferencial d'aquella universitat en relació al conjunt d'universitats presencials catalanes, es tenen en compte l'aplicació de la tecnologia multimèdia i interactiva que ofereix l'esmentada universitat.
La mesura prevista a l'article 6 d'aquest Decret, que ja es ve aplicant des del curs 1996-97, pretén garantir que els recursos públics, sempre limitats, vagin destinats tal i com succeeix amb les beques, a donar les màximes oportunitats d'estudi, i per tant, a subvencionar en major mesura el preu als estudiants que cursen per primera vegada una carrera en una universitat pública, i, en sentit contrari, fer contribuir en major mesura al finançament del cost de l'ensenyament als estudiants que ja gaudeixen d'un títol universitari oficial finançat bàsicament amb fons públics, sens perjudici de les exempcions que el mateix precepte contempla.
No obstant, cal remarcar que tot i amb el recàrrec, el preu de l'estudi segueix sent majoritàriament finançat amb càrrec als pressupostos públics.
Atès que encara alguns estudis oficials no han estat reformats i, en conseqüència, segueixen estructurats en cursos anuals i assignatures, aquest Decret també fixa el preu d'aquests estudis per curs complet i per assignatures soltes.
És per això que, a proposta conjunta dels consellers del Departament d'Universitats, Recerca i Societat de la Informació, i d'Economia, Finances i Planificació, i d'acord amb el Govern,
Estudis adaptats a la reforma conduents a l'obtenció de títols universitaris oficials
1.1 Els preus a satisfer en el curs 2000-01 per la prestació dels ensenyaments organitzats en crèdits conduents a l'obtenció de títols oficials de les universitats públiques de Catalunya són els que es detallen als apartats 1, 2, i 10 de l'annex d'aquest Decret, atenent el seu grau d'experimentalitat.
1.2 Els preus que cal satisfer en el curs 2000-01 per la prestació dels ensenyaments no conduents a l'obtenció d'un títol oficial, per a la inscripció d'estudiants que cursin determinades matèries amb autorització de la universitat, o per la contraprestació pels materials didàctics específics i serveis específics en els sistemes metodològics que impliquen semipresencialitat en els estudis seran fixats pel consell social de cada universitat, d'acord amb l'article 9, lletra g) de la Llei 15/1998, de 28 de desembre, dels consells socials de les universitats públiques de Catalunya.
En el cas de la Universitat Oberta de Catalunya, per l'òrgan que tingui atribuïda aquesta funció, que fixarà igualment els preus a satisfer per a la obtenció de títols oficials en els campus externs al seu àmbit principal i que per tant no estan vinculats al Contracte Programa signat entre el Departament d'Universitats, Recerca i Societat de la Informació i la Universitat Oberta de Catalunya.
1.3 Els centres universitaris dependents del Departament d'Universitats, Recerca i Societat de la Informació adscrits a alguna universitat pública i l'Institut Nacional d'Educació Física de Catalunya (INEFC) aplicaran els imports que estableix aquest Decret en concepte de preu per la prestació de serveis acadèmics universitaris.
2.1 Les universitats podran establir el nombre mínim i màxim de crèdits en què l'estudiant es podrà matricular per cada trimestre, semestre o per curs acadèmic.
2.2 Les universitats facilitaran el pagament fraccionat de l'import de la matrícula.
2.3 El fet de no portar a terme el pagament de la matrícula o d'algun dels seus fraccionaments en els terminis que estableixi la universitat podrà donar lloc a l'anul·lació de la matrícula, sense dret a cap reintegrament.
L'anul·lació de la matrícula implicarà la plena nul·litat de tots els efectes que aquesta matrícula hagi pogut produir.
Sens perjudici del que estableix el paràgraf anterior, les universitats exigiran el pagament de les quantitats pendents per matrícules de cursos acadèmics anteriors, com a condició prèvia de matrícula o d'expedició de títols o certificats.
3.1 Els estudiants que obtinguin la convalidació, l'adaptació o el reconeixement de crèdits per raó d'estudis o activitats realitzades en qualsevol centre universitari abonaran a la universitat el 25% dels preus que estableixen els apartats 1, 2, i 5 de l'annex.
Aquest import no s'aplicarà en el supòsit que es tracti del mateix pla d'estudis.
3.2 La matrícula dels crèdits necessaris que fixi la universitat per adaptar els seus plans d'estudis anteriorment vigents als nous plans d'estudis serà gratuïta.
3.3 En el cas de la matrícula de crèdits sense escolaritat per raó de l'extinció del pla d'estudis, s'abonarà a la universitat el 25% del preu que estableixen els apartats 1, 2, i 10 de l'annex.
4.1 Quan un estudiant es matrícula per segon cop d'un mateix crèdit, l'import d'aquest s'incrementarà en un 20%.
Si se'n matrícula per tercera vegada, l'import s'incrementarà en un 40%, si se'n matricula per quarta vegada o més, l'increment serà del 50%.
4.2 Els estudiants que canviïn d'universitat amb crèdits matriculats i no superats, i es matriculin del mateix estudi en una altra universitat, aquesta els podrà aplicar els increments que preveu aquest article pel que fa al nombre de crèdits matriculats i no superats dels cursos acadèmics anteriors en la universitat de procedència.
5.1 S'aplicarà un recàrrec del 40% dels preus per crèdit que s'estableixen en aquest Decret als estudiants que posseeixin un o més títols universitaris oficials de primer cicle, de primer o segon cicle o només de segon cicle, i que s'hagin matriculat a partir del curs 1996-97, per iniciar un altre estudi conduent a l'obtenció d'un títol universitari oficial a les universitats i centres docents adscrits que apliquen els preus fixats en aquest Decret.
5.2 Seran eximits del recàrrec del 40%, els estudiants als quals es fa referència a l'apartat precedent que es trobin inclosos en algun dels supòsits següents:
a) Estudiants que havent superat els estudis d'un únic primer cicle, vulguin prosseguir els seus estudis en un segon cicle.
b) Estudiants que només posseeixen títols universitaris oficials obtinguts en universitats privades o en centres docents adscrits, que apliquin preus privats.
c) Estudiants que reuneixen els mateixos requisits acadèmics i econòmics fixats a la convocatòria estatal de beques i ajuts a l'estudi de caràcter general per al curs 2000-01, que els permetrien, si hi poguessin accedir, ser beneficiaris d'una beca.
La universitat determinarà el procediment per atorgar aquestes exempcions i, en cas de ser-li denegada, l'estudiant restarà obligat a abonar el recàrrec en el termini indicat per la universitat.
6.1 D'acord amb el que disposa l'article 3.1 del Reial decret 2298/1983, de 28 de juliol, els estudiants beneficiaris d'una beca a l'estudi amb càrrec als pressupostos generals de l'Estat seran eximits de pagar el preu del servei acadèmic.
6.2 Els estudiants que en el moment de formalitzar la matrícula s'acullin a l'exempció de preus perquè han sol·licitat una beca a l'estudi, i posteriorment no obtinguin la condició de becaris amb dret a exempció de satisfer el preu de la matrícula, estaran obligats a abonar el preu corresponent de la matrícula formalitzada, en els terminis indicats per la universitat en aquest supòsit.
Els estudiants membres de famílies nombroses es beneficiaran de les exempcions i bonificacions que preveu la normativa vigent.
Les bonificacions i exempcions s'aplicaran un cop calculat l'import total de la matrícula.
8.1 Els estudiants que obtinguin crèdits amb matrícules d'honor el curs anterior gaudiran de l'exempció en l'import de la matrícula d'un nombre de crèdits equivalent al que hagin obtingut amb aquesta qualificació acadèmica.
8.2 Els estudiants amb matrícula d'honor a l'avaluació global del Curs d'orientació universitària o al batxillerat o amb premi extraordinari en el batxillerat, es beneficiaran de l'exempció total dels preus públics de tots els crèdits matriculats per primera vegada durant el primer curs dels seus estudis universitaris.
9.1 Els estudiants dels centres adscrits la titularitat dels quals correspon a la Generalitat de Catalunya i als seus ens autònoms o als consorcis en els quals hi participa abonaran a les universitats, en concepte de tutela acadèmica, el 10% dels preus establerts als apartats 1, 2, i 6 de l'annex, segons correspongui.
9.2 Els estudiants dels centres adscrits la titularitat dels quals no correspon als ens esmentats a l'apartat anterior abonaran a la universitat, en concepte de tutela acadèmica, el 22% dels preus establerts als apartats 1, 2, i 6 de l'annex, segons correspongui.
9.3 Els altres conceptes que preveu aquest Decret s'abonaran a la institució que presta el servei.
10.1 Els preus a satisfer en el curs 2000-01 per la prestació de serveis acadèmics universitaris dels ensenyaments conduents a l'obtenció de títols universitaris oficials realitzats en el campus principal de la Universitat Oberta de Catalunya i vinculats al Contracte Programa signat entre el Departament d'Universitats, Recerca i Societat de la Informació i la Universitat Oberta de Catalunya són els que es detallen en els apartats 2 i 5 de l'annex, sens perjudici que en el seu àmbit, atesa la seva formulació jurídica i les seves particularitats metodològiques, la Universitat Oberta de Catalunya fixi la contraprestació pels materials didàctics específics i serveis específics d'acord, a més, amb la seva normativa acadèmica.
10.2 L'import mínim a abonar en concepte de crèdits matriculats no podrà ser inferior al valor econòmic corresponent a 11,5 crèdits per cada període semestral de matrícula.
Els estudiants de doctorat que hagin completat els crèdits del programa, tinguin acceptat el projecte de tesi i encara no l'hagin defensada, hauran de formalitzar una matrícula cada any acadèmic en concepte de tutoria de tesi per l'import que s'estableix a l'apartat 3 de l'annex, per tal de mantenir la vinculació amb la universitat.
Estudis no adaptats a la reforma conduents a l'obtenció de títols universitaris oficials
12.1 Els preus a satisfer en el curs 2000-01 per a la prestació dels ensenyaments conduents a l'obtenció de títols universitaris oficials que encara no hagin estat reformats d'acord amb el que disposa el Reial decret 1497/1987, de 27 de novembre, i les seves successives modificacions, són els que es detallen a l'apartat 6 de l'annex.
12.2 En el cas de la matrícula d'assignatures sense escolaritat per raó de l'extinció del pla d'estudis, s'abonarà a la universitat el 25% del preu que s'estableix a l'apartat 6 de l'annex.
Serà d'aplicació per a la matrícula dels ensenyaments a què fa referència l'article precedent el que es preveu en aquest Decret i en el seu annex per a les matrícules d'estudis reformats, amb les adaptacions necessàries.
En cap cas es podran aplicar als estudiants exempcions o bonificacions al pagament dels preus que es fixen en aquest Decret, tret de les que s'hi troben expressament recollides.
—1 Preus que cal satisfer el curs 2000-01 per la prestació dels ensenyaments conduents a l'obtenció de títols universitaris oficials de primer cicle, primer i segon cicle i només de segon cicle, reformats d'acord amb el que disposa el Reial decret 1497/1987, de 27 de novembre, i les seves successives modificacions.
1.1 Estudis amb grau d'experimentalitat 1:
Llicenciatures: ciències polítiques i de l'administració, dret, filologies (alemanya, anglesa, àrab, catalana, clàssica, eslava, francesa, gallega, hebrea, hispànica, italiana, portuguesa i romànica), filosofia, història, història de l'art, història i ciències de la música, humanitats, sociologia, antropologia social i cultural, lingüística, teoria de la literatura i literatura comparada.
1.2 Estudis amb grau d'experimentalitat 2:
Llicenciatures: administració i direcció d'empreses, comunicació audiovisual, economia, geografia, pedagogia, periodisme, psicologia, publicitat i relacions públiques, traducció i interpretació (alemany, anglès i francès), ciències actuarials i financeres, investigació i tècniques de mercat, psicopedagogia i documentació.
Diplomatures: biblioteconomia i documentació, ciències empresarials, educació social i turisme.
Mestre: especialitat en educació especial, educació física, educació infantil, educació musical, educació primària i en llengua estrangera.
1.3 Estudis amb grau d'experimentalitat 3:
Llicenciatures: belles arts, ciències ambientals, ciències de l'activitat física i de l'esport, física, matemàtiques i ciències i tècniques estadístiques.
Diplomatures: estadística, màquines navals i navegació marítima.
Enginyeries tècniques: enginyeria tècnica agrícola, especialitat en: explotacions agropecuàries, hortofructicultura i jardineria, indústries agràries i alimentàries, mecanització i construccions rurals.
Enginyeria tècnica de forest, especialitat en: explotacions de forest i indústries de forest.
Enginyeria tècnica en informàtica de gestió, enginyeria tècnica en informàtica de sistemes, enginyeria tècnica de mines, especialitat en explotacions de mines.
Enginyeria tècnica d'obres públiques, especialitat en: construccions civils, hidrologia, transports i serveis urbans.
Enginyeria tècnica en teixits de punt.
Enginyeria tècnica naval, especialitat en: propulsió i serveis del vaixell.
1.4 Estudis amb grau d'experimentalitat 4:
Llicenciatures: biologia, bioquímica, ciència i tecnologia dels aliments, enologia, farmàcia, geologia, màquines navals, medicina, nàutica i transport marítim, odontologia, química, i veterinària.
Enginyeries: enginyeria agronòmica, enginyeria en automàtica i electrònica industrial, enginyeria de camins, canals i ports, enginyeria en electrònica, enginyeria de forests, enginyeria industrial, enginyeria química, enginyeria de telecomunicació, enginyeria de materials, enginyeria geològica.
Diplomatures: fisioteràpia, infermeria, logopèdia, òptica i optometria, podologia, teràpia ocupacional i nutrició humana i dietètica.
—2 Preus a satisfer en el curs 2000-01 pels estudiants que es matriculin a un programa de doctorat d'acord o adaptat al Reial decret 778/1998, de 30 d'abril.
Crèdits docents: distribuïts en deu nivells d'experimentalitat, en funció del tipus de programa de doctorat, que determinin els consells socials de les universitats, o per l'òrgan que tingui atribuïda aquesta funció en el cas de la Universitat Oberta de Catalunya: 5.600 ptes. (nivell d'experimentalitat 1), incrementat en 1.100 ptes. per nivell, fins a 15.500 ptes.
Crèdits d'investigació: distribuïts en deu nivells d'experimentalitat, en funció del tipus de programa de doctorat, que determinin els consells socials de les universitats, o per l'òrgan que tingui atribuïda aquesta funció en el cas de la Universitat Oberta de Catalunya: 7.700 ptes. (nivell d'experimentalitat 1), incrementat en 1.100 ptes. per nivell, fins a 17.600 ptes.
—3 Preus de tutoria de tesi acadèmica pels estudiants de doctorat que han superat el total de crèdits del programa de doctorat i encara no han defensat la seva tesi doctoral: 11.772 ptes.
—4 Preus per l'examen de suficiència investigadora i de l'examen de tesi doctoral: 15.465 ptes.
—5 Preus que cal satisfer en el curs 2000-01 per la prestació de serveis acadèmics universitaris dels ensenyaments conduents a l'obtenció de títols universitaris oficials realitzats al campus principal de la Universitat Oberta de Catalunya, i vinculats al Contracte Programa signat amb el Departament d'Universitats, Recerca i Societat de la Informació.
5.1 Llicenciatures en dret, humanitats, psicopedagogia, filologia catalana, administració i direcció d'empreses, psicologia, documentació i diplomatura en ciències empresarials: 1.572 ptes. per crèdit.
5.2 Enginyeria tècnica en informàtica de gestió i en informàtica de sistemes: 1.728 ptes. per crèdit.
—6 Preus que cal satisfer en el curs 2000-01 per la prestació d'ensenyaments conduents a l'obtenció de títols universitaris oficials, que encara no han estat reformats, d'acord amb el que disposa el Reial decret 1497/1987, de 27 de novembre, i les seves successives modificacions.
6.1 Estudis conduents a l'obtenció de títols de llicenciat en medicina, farmàcia, odontologia, biologia, física, geologia, química, belles arts, educació física (INEFC), informàtica i marina civil; d'enginyer industrial, de camins, canals i ports, d'enginyer de telecomunicacions i d'arquitecte.
De diplomat en infermeria, podologia, estadística i marina civil; d'enginyer tècnic en topografia, en teixits de punt, d'obres públiques, industrial, agrícola, de forest, de mines, de telecomunicacions i d'arquitecte tècnic.
6.2 Altres estudis no reformats conduents a l'obtenció de títols oficials de primer i segon cicle, diferents dels especificats en l'apartat 6.1 d'aquest annex:
—7 Expedició de títols acadèmics.
7.1 Certificat diploma d'estudis avançats del programa de doctorat (suficiència investigadora): 8.280 ptes.
7.2 Títol de doctor i duplicat: 23.423 ptes.
7.3 Títol de llicenciat, arquitecte o enginyer i duplicat: 16.000 ptes.
7.4 Títol de diplomat, arquitecte tècnic, enginyer tècnic o mestre i duplicat: 11.000 ptes.
—8 Certificat d'aptitud pedagògica (CAP), distribuït en onze nivells d'experimentalitat, en funció del tipus de curs, que determinin els consells socials de les universitats: 35.000 ptes. (nivell d'experimentalitat 1), incrementat en 2.500 ptes. per nivell, fins a 60.000 ptes.
—9 Prova de conjunt per a l'homologació de títols estrangers: 15.465 ptes.
—10 Estudis d'especialitats d'infermeria en unitats docents acreditades segons el Reial decret 992/1987, de 3 de juliol: 1.782 ptes. per crèdit.
—11 Obtenció de títols de diplomat per convalidació
11.1 Per avaluació acadèmica i professional conduent a la convalidació: 15.465 ptes.
11.2 Pels treballs exigits per a la convalidació: 25.765 ptes.
12.1 Despeses de matriculació i d'expedient acadèmic 4.000 ptes. per cada període de matrícula quadrimestral; 6.000 ptes. per a la matrícula anual, i 2.000 ptes. per a les modificacions i ampliacions parcials de matrícula efectuades durant el curs.
En el cas de períodes de matrícula trimestral la primera matrícula serà de 4.000 ptes. i 2.000 ptes. per les següents.
12.2 Expedició de certificacions acadèmiques, estudis sol·licitats de convalidacions i trasllat d'expedients acadèmics: 3.064 ptes.